La aferoj ŝanĝiĝis : jam ne venus en la kapon de iu Al Gore zorga pri sia imago prezidi komitaton taskitan premi sur Sud-Afrikon por ke ĝi forlasu leĝon pri patentoj kiu celas savi vivojn en kazo de sanitara urĝo. Jam ne eblas gurdi ke « ne ekzistas alia metodo » aŭ ke « sen protekti la intelektan proprieton, la ennovigo malaperus ». Ĉar fakte, la liberaj programoj demonstris ke alia vojo ne nur eblas, sed ankaŭ ke ĝi jam ekzistas, funkcianta kaj kredinda. Tiuj programoj ekipas pli kaj pli gravan parton de la informadiko, ĉu temas pri serviloj, personaj komputiloj aŭ etaj elektronikaj aparatoj.